Oh My Hantaran

Oh My Hantaran ialah sebuah siri drama televisyen Malaysia 2021 arahan Shuhaimi Luaa. drama bersiri ini dibintangi Noki K-Clique dan Elisya Sandha. Siri ini memulakan tayangan di Slot Diandra, (TV9) bermula 29 Disember 2021 menggantikan Mr. Millennium.

Sinopsis
Mengisahkan Mira (Elisya Sandha), gadis idaman kampung yang bercinta dengan Mail (Noki K-Clique), seorang pemuda kampung yang sangat menghormati orang tua. Namun, hubungan mereka tidak direstui oleh ayah Mira, Encik Sabri (Rosli Rahman Adam). Mail seorang yang rajin berusaha dan bekerja dengan Pak Hassan yang dianggap sebagai ayah.

Encik Sabri mengharapkan Mira, satu-satu anaknya itu berkahwin dengan Rizal (MK K-Clique), iaitu anak kepada ketua kampung. Rizal berkelulusan ijazah universiti malahan dia bakal mewarisi tanah dan perniagaan kampung ayahnya. Sebenarnya Rizal seorang gengster kampung yang digeruni oleh pemuda kampung tetapi dia selalu berlagak baik di depan orang tua.

Encik Sabri menetapkan syarat kepada Mail untuk menyediakan wang hantaran sebanyak RM51,000 dalam masa sebulan jika ingin berkahwin dengan Mira. Demi cinta, Mail berusaha untuk mengumpul jumlah duit itu dalam tempoh yang singkat. Rizal yang mula menyukai Mira dari zaman sekolah lagi telah bersumpah untuk memiliki Mira dengan apa jua cara pun.

Dalam keadaan buntu mencari jalan, ibu Mail akhirnya menyuruh Mail berjumpa dengan ayah kandungnya, Malek di Kuala Lumpur. Tanpa dijangka, Malek meminta Mail untuk mendapatkan kembali wangnya dari para penghutang.

Mail akan diberikan ganjaran berdasarkan jumlah kutipan itu. Bermulalah cabaran Mail sebagai seorang pemungut hutang demi mencari duit dalam kadar segera. Mail tidak ingin kehilangan Mira dan dia terpaksa merahsiakan kegiatan itu daripada pengetahuan Mira. Adakah Mail akan berjaya dan mengecapi kebahagiaan bersama Mira? Bagaimana pula dengan Rizal yang tidak berputus asa untuk menawan hati Mira?

Pelakon
 Elisya Sandha sebagai Mira 
 Noki K-Clique sebagai Mail
 MK K-Clique sebagai Rizal
 Rosli Rahman Adam sebagai Encik Sabri
 Anna Jobling sebagai Alya
 Alif Hadi sebagai Emi
 Syazlin Zainal sebagai Syikin
 Jasper Supayah sebagai Wani
 Salina Saibi sebagai Bidan Yaya
 Raja Azura sebagai Datin Amy
 Khairil Anwar sebagai Malik
 Ieda Moin sebagai Asmidar
 Zalif Sidek sebagai Lawyer buruk
 Ziana Zain sebagai Kamalia
 Jasmin Hamid sebagai Sakinah
 Mustapha Kamal sebagai Dato Malek
 Nadia Mustafar sebagai Datin Merry
 Syarafi Sudarmaji sebagai Farish
 Kak Girl sebagai Ratu Bawang
 Aril Izz sebagai Jengking
 Haziq Haiqal sebagai Peguam Muda
 Faizal Hussein sebagai Bujas
 Jaafar Onn sebagai Long Parang 
 Syean Mokhtar sebagai Gondang
 Ruzaidi Abdul Rahman sebagai Tok Mat Tinju
 Raja Afiq sebagai Manja Sado
 Da'i Muhammad sebagai Ustaz Hakim

Rujukan